钦定古今图书集成/历象汇编/岁功典/第092卷 > 十二月一日三首 唐杜甫
## 钦定古今图书集成/历象汇编/岁功典/第092卷 > 十二月一日三首 唐杜甫

今朝腊月春意动，云安县前江可怜。一声何处送书
雁，百丈谁来上濑船。未将梅蕊惊愁眼，更取椒花媚
远天。明光起草人所羡，肺病几时朝“日边。”

寒轻市上山烟碧，日满楼前江雾黄。负盐出井此谿
女，打鼓发船何郡郎。《新亭》举目风景切，《茂陵》著书消
渴长。春花不愁不烂漫，楚客唯听棹相将。

“即看燕子入山扉，岂有黄鹂历翠微。”短短桃花临水
岸，轻轻柳絮点人衣。春来准拟开怀久，老去亲知见
面稀。他日一杯难强进，重嗟筋力故山违。